cyanic-selkie/wikianc huggingface dataset:
বান্দা, মধ্যপ্রদেশ
বান্দা (Banda) ভারতের মধ্য প্রদেশ রাজ্যের সগর জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫০২ মিটার (১৬৪৬ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে বান্দা শহরের জনসংখ্যা হল ২৬,১৭৮ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে বান্দা এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
উত্তর কোরিয়ার ইতিহাস
উত্তর কোরিয়ার ইতিহাস শুরু হয় ১৯৪৫ সালে দ্বিতীয় বিশ্বযুদ্ধের শেষে। যুদ্ধে জাপানের আত্মসমর্পণের ফলে ৩৮তম উত্তর প্যারালেল বা ৩৮° উত্তর অক্ষরেখা বরাবর কোরিয়ার বিভাজন পরিচালিত হয়। এতে সোভিয়েত ইউনিয়ন উত্তর অংশের এবং মার্কিন যুক্তরাষ্ট্র দক্ষিণ অংশের দখল নেয়। সোভিয়েত ইউনিয়ন এবং মার্কিন যুক্তরাষ্ট্র দেশ দুটিকে একত্র করার ব্যাপারে সিদ্ধান্ত নিতে ব্যর্থ হয়, এবং ১৯৪৮ সালে দুটি পৃথক সরকার প্রতিষ্ঠা করে – সোভিয়েত-সমর্থিত উত্তর কোরিয়া এবং পশ্চিমা-সমর্থিত দক্ষিণ কোরিয়া। যদিও দুটি সরকারই নিজেদেরকে সমগ্র কোরিয়ার বৈধ সরকার হিসেবে দাবি করে।
১৯৫০ সালে কোরিয়ান যুদ্ধ শুরু হয়। ধ্বংসযজ্ঞের ফলে একটি অচলাবস্থার মধ্যে দিয়ে যুদ্ধ শেষ হয়। ৩৮তম উত্তর প্যারালেল এর স্থলে কোরীয় অসামরিকীকৃত অঞ্চল দুই কোরিয়াকে বিভক্তকারী সীমানারূপে গৃহীত হয়। দুই পক্ষের মধ্যে উত্তেজনা অব্যাহত থাকে। ধ্বংসাবশেষ এর মধ্য থেকে উত্তর কোরিয়া একটি শিল্প নিয়ন্ত্রিত অর্থনীতি গড়ে তোলে।
কিম ইল-সাং ১৯৯৪ সালে তার মৃত্যুর আগ পর্যন্ত উত্তর কোরিয়ার নেতৃত্ব দেন। তিনি সেখানে এমন এক বিশেষ ব্যক্তিত্বের সংস্কৃতি গড়ে তোলেন যেন জনগণ তাদের শাসককে অন্ধভাবে শ্রদ্ধা করতে থাকে। তিনি স্বনির্মিত জুচে (আত্মনির্ভরতা) নীতি অনুসারে স্বাধীনভাবে দেশ পরিচালনা করেন। তবে, প্রাকৃতিক দুর্যোগ এবং ১৯৯১ সালে সোভিয়েত ঐক্যের পতনের ফলে অর্থনৈতিক সংকটের সৃষ্টি হয় ও উত্তর কোরিয়ার দুর্ভিক্ষ এর সূচনা ঘটে। কিম ইল-সাং এর পর তার পুত্র কিম জং-ইল ক্ষমতাগ্রহণ করেন, এবং পর্যায়ক্রমে তার পুত্র কিম জং উন ক্ষমতালাভ করেন। আন্তর্জাতিক সতর্কতাবাণী সত্ত্বেও উত্তর কোরিয়া পারমাণবিক ক্ষেপণাস্ত্র তৈরি করেছে। ২০১৮ সালে, কিম জং-উন আকস্মিকভাবে দক্ষিণ কোরিয়া এবং মার্কিন যুক্তরাষ্ট্রের প্রতি শান্তি প্রস্তাব করেছিলেন।
বিভাজনের পূর্বে
কোরিয়ার অভ্যন্তরীন পাহাড়ী অঞ্চল ও মঞ্চুরিয়াতে একটি কোরিয়ান গেরিলা আন্দোলন গড়ে ওঠে যারা জাপানী সাম্রাজ্য কর্তৃপক্ষকে হয়রানি করতে থাকে। গেরিলা নেতাদের মধ্যে লক্ষণীয় ছিলেন কমিউনিস্ট কিম ইল-সাং।
উত্তর কোরিয়ায় আধুনিক, পশ্চিমা ধারণা খুবই সামান্য প্রভাব বিস্তার করেছিল। তবে এর আংশিক ব্যতিক্রম ছিল খ্রিস্টধর্মের অনুপ্রবেশ। ঊনবিংশ শতাব্দীর শেষের দিকে মিশনারিদের আগমনের পর, কোরিয়ার উত্তর-পশ্চিমে এবং বিশেষত পিয়ংইয়ং এ খ্রিস্টধর্মের একটি ঘাটি গড়ে ওঠে। ফলস্বরূপ, পিয়ংইয়ংকে "পূর্বের জেরুজালেম" বলা হত।
কোরিয়া বিভাজন
বাম|থাম্ব| [[পিয়ং ইয়াং|পিয়ংইয়ংয়ের লাল সেনাবাহিনীর জন্য স্বাগতম উৎসব। ১৪ অক্টোবর ,১৯৪৫ সাল। ]] ১৯৪৩ সালের নভেম্বরে তেহরান সম্মেলনে এবং ১৯৪৫ সালের ফেব্রুয়ারিতে ইয়াল্টা সম্মেলনে, সোভিয়েত ইউনিয়ন ইউরোপ বিজয়ের তিন মাসের মধ্যে তার প্রশান্ত মহাসাগরীয় অঞ্চলের সহযোগীদের সঙ্গে যোগ দেয়ার অঙ্গীকার করেছিল। এর তিন মাস পর ১৯৪৫ সালের ৮ আগস্ট, সোভিয়েত ইউনিয়ন জাপানের বিরুদ্ধে যুদ্ধ ঘোষণা করে । সোভিয়েত সৈন্যরা দ্রুত অগ্রসর হয়, এবং মার্কিন সরকার উদ্বিগ্ন হয়ে ওঠে যে তারা সমগ্র কোরিয়া দখল করে নেবে। ১০ আগস্ট, মার্কিন সরকার ৩৮তম উত্তর প্যারালেল ৩৮তম উত্তর প্যারালেল কে উত্তরের সোভিয়েত অঞ্চল এবং দক্ষিণের মার্কিন অঞ্চল এর মধ্যবর্তী বিভাজন সীমানা হিসাবে  প্রস্তাব করার সিদ্ধান্ত নেয়। এই সীমানাটি নির্বাচিত হয়েছিল কারণ এটি রাজধানী সিওলকে মার্কিন নিয়ন্ত্রণাধীন এলাকায় স্থাপন করবে। আমেরিকানদের অবাক করে দিয়ে, সোভিয়েত ইউনিয়ন অবিলম্বে এই সীমানা বিভাগটি গ্রহণ করে। চুক্তিটি জাপানের আত্মসমর্পণের জন্য সাধারণ আদেশ নং ১ (১৭ আগস্ট ১৯৪৫ এ অনুমোদিত) এ অন্তর্ভুক্ত করা হয়েছিল। বিভাগটির ফলে আমেরিকান অঞ্চলে ১৬ মিলিয়ন কোরিয়ান এবং সোভিয়েত অঞ্চলে ৯ মিলিয়ন কোরিয়ান নাগরিক বিভক্ত হয়েছিল।
সোভিয়েত বাহিনী ১৪ আগস্ট নাগাদ কোরিয়াতে স্থল ও জলপথে অধিগ্রহণ শুরু করে এবং দ্রুত উত্তরপূর্বাঞ্চল দখল করে নেয়। এরপর ১৬ আগস্ট তারা উইনসনে অবতরণ করেছিল। ২4 আগস্ট রেড আর্মি পিয়ংইয়ং পৌছায়। মার্কিন বাহিনী ৮ই সেপ্টেম্বর পর্যন্ত দক্ষিণে পৌঁছায়নি।
আগস্ট মাসে, কোরিয়া জুড়ে পিপলস কমিটি উত্থিত হয়েছিল, যারা কোরিয়ান স্বাধীনতা প্রস্তুতি কমিটির সাথে সংযুক্ত ছিল। এরা সেপ্টেম্বরে পিপলস রিপাবলিক অব কোরিয়া প্রতিষ্ঠা করেছিল। যখন সোভিয়েত সৈন্যরা পিয়ংইয়ংয়ে প্রবেশ করেছিল, তখন তারা সেখানে প্রতিষ্ঠিত একটি স্থানীয় পিপলস কমিটি খুঁজে পায়, যার নেতৃত্বে ছিলেন প্রবীণ খ্রিস্টান জাতীয়তাবাদী চে ম্যান-সিক । সোভিয়েত কর্তৃপক্ষ পিপলস কমিটিকে স্বীকৃতি দেয় ও তাদের সাথে কাজ করে, যা তাদের আমেরিকান প্রতিপক্ষের কর্মকাণ্ডের বিপরীত। কিছু মাধ্যমে জানা যায় যে, চে ম্যান-সিক উত্তর কোরিয়া নেতৃত্বের জন্য সোভিয়েত সরকারের প্রথম পছন্দ ছিল।
১৯শে সেপ্টেম্বর, কিম ইল-সাং এবং অন্যান্য ৬৬ জন কোরিয়ান রেড আর্মি অফিসার ওয়ানসনে পৌঁছান। ১৯৩০-এর দশকে তারা মাঞ্চুরিয়াতে জাপানীদের সাথে যুদ্ধ করেছিলেন কিন্তু পরে সোভিয়েতে বসবাস করে ১৯৪১ সাল থেকে রেড আর্মিতে প্রশিক্ষণ লাভ করেছিলেন। ১৪ই অক্টোবর সোভিয়েত কর্তৃপক্ষ কিমকে গেরিলা নায়ক হিসাবে উত্তর কোরিয়ার জনগণের সম্মুখে উপস্থাপন করেছিল।
১৯৪৫ সালের ডিসেম্বরে, মস্কো সম্মেলনে, সোভিয়েত ইউনিয়ন কোরিয়ার স্বাধীনতার উদ্দেশ্যে পাঁচ বছর মেয়াদী একটি ট্রাস্টিশিপের জন্য মার্কিন প্রস্তাবের ব্যাপারে একমত হয়েছিল। বেশিরভাগ কোরিয়ানরা অবিলম্বে স্বাধীনতা দাবি করে, কিন্তু কিম ও অন্যান্য কমিউনিস্টরা সোভিয়েত সরকারের চাপের অধীনে ট্রাস্টিশিপকে সমর্থন করে। Cho Man-Sik একটি পাবলিক সভায় ৪ঠা জানুয়ারি, ১৯৪৬ এ প্রস্তাবটি বিরোধিতা করেন এবং গৃহবন্দী হয়ে অদৃশ্য হয়ে যান। 1946 সালের 8 ফেব্রুয়ারি পিপলস কমিটিগুলিকে কমিউনিস্টদের দ্বারা প্রভাবিত অন্তর্বর্তীকালীন জনগণের কমিটি হিসেবে পুনর্গঠিত করা হয়। নতুন সরকার জমি পুনঃপ্রতিষ্ঠানের জনপ্রিয় নীতি, শিল্প জাতীয়করণ, শ্রম আইন সংস্কার, এবং মহিলাদের জন্য সমতা প্রতিষ্ঠা করে। ডান|থাম্ব| ১৯৪৮ সালে কিম কু এর সাথে কিম ইল-সাং ১৯৪৯ সাল নাগাদ, উত্তর কোরিয়া একটি পরিপূর্ণ কমিউনিস্ট রাষ্ট্র ছিল। সমস্ত দল এবং গণ সংগঠন পিতৃভুমি একীভূতকরণের উদ্দেশ্যে গণতান্ত্রিক ফ্রন্টে যোগ দিয়েছিল। দৃশ্যত, এটি ছিল একটি জনপ্রিয় ফ্রন্ট, কিন্তু এটি কমিউনিস্টদের দ্বারা প্রভাবিত ছিল। সরকার কোরিয়ার শ্রমিক পার্টি র একচেটিয়া রাজনৈতিক ক্ষমতার সঙ্গে আংশিক সোভিয়েত পদ্ধতিতে একটি রাজনৈতিক দল প্রতিষ্ঠার জন্য দ্রুত কাজ শুরু করে।
কোরিয়ার যুদ্ধ (১৯৫০-১৯৫৩)
বাম|থাম্ব| মার্কিন বিমানের বোমাবর্ষণ [[ওয়ানসান, উত্তর কোরিয়া, ১৯৫১ ]] থাম্ব|২০১২ সালে পিয়ংইয়ংয়ের বিজয় দিবসের মহড়া। যুদ্ধের সমাপ্তি নির্দেশক।
ক্লাইম্যাক্স এবং সংকট
থাম্ব|১৯৮৯ সালে পিয়ংইয়ং বাম|থাম্ব| Juche টাওয়ার
টানাপোড়েন এবং বৈরিতার অবসান
থাম্ব|Kim and Moon meet at the DMZ in 2018 কিম জং-ইল ডিসেম্বর ১৭, ২০১১ সালে মারা যান এবং তার পুত্র কিম জং-উন তার উত্তরাধিকারী হন। ২০১৩ সালের শেষ দিকে কিম জং-উনের চাচা জাং সং-থেক গ্রেপ্তার হন এবং বিচারের পর তাকে মৃত্যুদণ্ড কার্যকর করা হয়। দক্ষিণ কোরিয়ার গোয়েন্দা সংস্থার মতে, কিম ক্ষমতা গ্রহণের পর প্রায় ৩০০ মানুষকে হত্যা করেছেন। ২০১৪ সালে, জাতিসংঘ তদন্ত কমিশন তার সরকারকে মানবতাবিরোধী অপরাধে অভিযুক্ত করে।
In 2015, North Korea adopted Pyongyang Standard Time (UTC+08.30), reversing the change to Japan Standard Time (UTC+9.00) which had been imposed by the Japanese Empire when it annexed Korea. As a result, North Korea was in a different time zone than South Korea. In 2016, 7th Congress of the Workers' Party of Korea was held in Pyongyang, the first party congress since 1980.
In 2017, North Korea tested the Hwasong-15, an intercontinental ballistic missile capable of striking anywhere in the United States of America. Estimates of North Korea's nuclear arsenal at that time ranged between 15 and 60 bombs, probably including hydrogen bombs.
In February 2018, North Korea sent an unprecedented high-level delegation to the Winter Olympics in South Korea, headed by Kim Yo-jong, sister of Kim Jong-un, and President Kim Yong-nam, which passed on an invitation to South Korean President Moon to visit the North. In April the two Korean leaders met at the Joint Security Area where they announced their governments would work towards a denuclearized Korean Peninsula and formalize peace between the two states. North Korea announced it would change its time zone to realign with the South.
On June 12, Kim met American President Donald Trump at a summit in Singapore and signed a declaration, affirming the same commitment. Trump announced that he would halt military exercises with South Korea and foreshadowed withdrawing American troops entirely. In September, South Korean President Moon visited Pyongyang for a summit with Kim. In February 2019 in Hanoi, a second summit between Kim and Trump broke down without an agreement.
সেক্সপো
থাম্ব| সিডনি সেক্সপো ২০১২ -এর উদ্বোধন সেক্সপো, একটি স্বাস্থ্য, যৌনতা এবং জীবনধারা প্রদর্শনী যা অস্ট্রেলিয়া, যুক্তরাজ্য এবং দক্ষিণ আফ্রিকাতে অনুষ্ঠিত হয়। ১৯৯৫ সালে প্রতিষ্ঠিত, ইভেন্টটি জাতীয়ভাবে ৮০ বারেরও বেশি অনুষ্ঠিত হতে চলেছে। সেক্সপোতে প্রদর্শনকারী, একটি স্বাস্থ্য ও সুস্থতা সেমিনার থিয়েটার, বিশেষ আগ্রহী অঞ্চল, বিনোদন, বার, সরাসরি মঞ্চ বিনোদন রয়েছে এবং প্রায়শই প্রাপ্তবয়স্ক শিল্পের সেলিব্রিটি এবং অতিথির উপস্থিতি থাকেন।
ইতিহাস
নিরাপদ, সুরক্ষিত এবং মূলধারায় প্রাপ্তবয়স্কদের স্বাস্থ্য, যৌনতা এবং লাইফস্টাইল পণ্য এবং পরিষেবাগুলিকে আনার উপায় হিসাবে ১৯৯৫ সালে সেক্সপো তৈরি করা হয়েছিল। ১৯৯৬ সালে অ্যালবার্ট পার্কের কার্লটন ক্রেস্ট হোটেলে প্রথম সেক্সপো অনুষ্ঠিত হয়েছিল। এর অপ্রতিরোধ্য সাফল্যের কারণে ইভেন্টটি ১৯৯৭ সালে মেলবোর্ন কনভেনশন এবং প্রদর্শনী কেন্দ্রে স্থানান্তরিত করা হয়েছিল যেখানে এটি এখনও আয়োজিত হয়ে থাকে।
২০০৯ সালে সাশা গ্রে ছিলেন জিফোর টিভির সেক্সপো হোস্ট এট্যাক অব দ্য শো!। জোহানেসবার্গ ২০১৩ সংস্করণে, স্যালভেশন আর্মি ইভেন্টের অংশগ্রহণকারীদের মধ্যে ছিলেন। ২০১৪ সালে সেক্সপো যুক্তরাজ্যেে আত্মপ্রকাশ করেছিল
সেক্সপো অস্ট্রেলিয়া ২০১৬ সালে তাদের ২০তম বার্ষিকী উদ্‌যাপন করেছে এবং সেক্সপো দক্ষিণ আফ্রিকা তাদের দশম বার্ষিকী পালন করেছে। জাপানি পর্নস্টার মাও হামাসাকি এশীয় দর্শনার্থীদের বিশাল পরিমাণে আকর্ষণ করেছিলেন। ইভেন্টটি উপস্থিতদের জন্য কসপ্লে (কস্টিউম পরিধান) করার সুযোগে পরিণত হয়েছিল।
ব্রিসবেনে সেক্সপোর ২০১৭ সংস্করণের জন্য, আয়োজকরা শহরের বিলবোর্ড এবং বাসগুলিতে প্রদর্শন বিজ্ঞাপন কিনেছিলেন। ক্ষুব্ধ হয়ে, শহরের বাবা-মারা জনসাধারণের জন্য উন্মুক্ত স্থানে বিজ্ঞাপন দেয়া বন্ধ করতে চেঞ্জ.অর্গ (change.org) আবেদনের নেতৃত্ব দিয়েছেন। ডোনাল্ড ট্রাম্পের মেক আমেরিকা গ্রেট অ্যাগেন শ্লোগানের ভিত্তিতে দক্ষিণ আফ্রিকার ২০১৩ সংস্করণে, আয়োজকরা ইভেন্টটিকে আবার যৌনরূপে দুর্দান্ত করে তুলেছিলেন।
ইকুয়েডরে স্পেনের় পুনর্দখল চেষ্টা
ইকুয়েডরে স্পেনের় পুনর্দখল চেষ্টা একটি প্রকল্প প্রণয়নের মাধ্যমে বাস্তবায়নের পদক্ষেপ নেয়া হয়েছিল। ১৮৪৬ সালে প্রণীত এ প্রকল্পে ক্ষমতাচ্যুত ইকুয়েডরের রাষ্ট্রপতি হুয়ান হোস ফ্লোরেস ও স্পেনীয় রাণীমাতা মারিয়া ক্রিস্টিনা টু সিসিলিস সম্পৃক্ত ছিলেন। এতে তারা সাবেক উপনিবেশ কুইটোর রয়্যাল অডিয়েন্সকে পুণরুজ্জ্বীবিত করতে সচেষ্ট হন ও রাণীর সন্তানদের একজনকে রাজতন্ত্রের প্রতিনিধি হিসেবে প্রতিষ্ঠা করার প্রচেষ্টা চালান। এছাড়াও পরিকল্পনায় এ অঞ্চলের দক্ষিণাংশ সম্প্রসারণ, পেরু ও বলিভিয়ায় প্রজাতান্ত্রিক সরকারের অবসান ঘটিয়ে ইকুয়েডর, পেরু এবং বলিভিয়াকে নিয়ে সম্মিলিত যুক্তরাজ্য গঠন অন্তর্ভুক্ত ছিল।
কিন্তু অধিকাংশ কূটনৈতিক দলিলপত্রাদিতে ইকুয়েডরের রাজারূপে সম্ভাব্য প্রার্থী হিসেবে বোরবনের অগাস্টিন মানোজ টু সিসিলিসকে উল্লেখ করা হয়েছে। মানোজ ডিউক অব রিয়ান্সারেজের সাথে দ্বিতীয় বৈবাহিক সম্পর্কে সন্তানরূপে জন্মগ্রহণ করেছিলেন। এ পরিকল্পনায় সদ্য বিবাহিত ফ্রান্সের রাজা প্রথম লুইস ফিলিপ জড়িত ছিলেন। তিনি মারিয়া ক্রিস্টিনার জন্য নিজ অর্থ ব্যয় করে অংশগ্রহণ করেন। দক্ষিণ আমেরিকার সিংহাসনে অ্যান্টোইন দ্য'অর্লিয়েন্স ও বোরবনের লুইসা ফার্নান্দা - উভয় সন্তানের যে কাউকে সিংহাসনে দেখতে চেয়েছিলেন। কিন্তু ফরাসী সরকার যে-কোন ধরনের আলাপ-আলোচনা থেকে নিজেদের দূরে রাখে এবং ইকুয়েডরে স্পেনীয় পুনর্দখলের চেষ্টায় কোন সমর্থন ব্যক্ত করেনি।
প্রেক্ষাপট
একটি নতুন ও অস্থিতিশীল ইকুয়েডর জাতির প্রধান হিসেবে প্রথম দশকে জেনারেল হুয়ান হোস ফ্লোরেস সরকার পরিচালনা করেন। কিন্তু, ১৪ বছর পর গুইয়াকুইলের জনগণ রাষ্ট্রপতির পদ থেকে তাকে উৎখাত করে। প্রজাতান্ত্রিক সরকারে অবস্থান করে অসাংবিধানিক পন্থায় দেশ পরিচালনার দায়ে অভিযুক্ত হন তিনি। নতুন শক্তির সাথে অনৈক্য সৃষ্টির প্রয়াস চালান। তিনি ভেবেছিলেন যে, কেবলমাত্র একনায়কতন্ত্রের মাধ্যমেই নিজ কর্তৃত্ব নিয়ন্ত্রণে রাখবেন বা বিশৃঙ্খল অবস্থা থেকে মুক্তি পেয়ে ইউরোপীয় রাজকুমারের সাথে তিনি বিদেশে আশ্রয় গ্রহণ করবেন। মার্কিন ইতিহাসবেত্তা ও ফ্লোরেসের জীবনীকার মার্ক ফন অ্যাকেনের মতে, তার এই বিবৃতি ঐতিহাসিক সূত্রেই বিদ্যমান যেমন: সরকারী দলিলপত্র, সরকারী কর্মকর্তা ও স্বাধীন পত্র-পত্রিকা, লিফলেট ও স্বতন্ত্র যোগাযোগ।
লা ভার্জিনিয়া চুক্তি
ইকুয়েডরের রাষ্ট্রপতি হিসেবে ফ্লোরেস অনেক ভেনেজুয়েলীয় পরামর্শক ও সেনা কর্মকর্তা দ্বারা পরিবেষ্টিত ছিলেন। জাতির নেতিবাচক প্রতিক্রিয়া হিসেবে ইকুয়েডরের অভিজাত সম্প্রদায় গুরুত্বপূর্ণ রাষ্ট্রীয় পদে দায়িত্ব পেতে উৎসাহী ছিলেন। এরফলে গৃহযুদ্ধ শুরু হয় ও চিহুয়াহুয়া যুদ্ধে এর প্রভাব পড়ে। পরবর্তীতে তৎকালীন লিমায় নির্বাসিত জনপ্রিয় লেখক ও কূটনীতিবিদ ভিসেন্তে রকাফুয়ের্তের নেতৃত্বে গুইয়াকুইল শহরে পুঞ্জীভূত মার্চ বিপ্লবে এর সম্পৃক্ততা ঘটে। অবশেষে ইকুয়েডরের প্রথম সাংবিধানিক রাষ্ট্রপতিকে ১৭ জুন, ১৮৪৫ তারিখে ক্ষমতাচ্যুত করা হয়। ঐদিন তিনি লা ভার্জিনিয়া এস্টেট নামের নিজ সম্পত্তি থেকে বিতাড়িত হন।
লা ভার্জিনিয়া চুক্তিতে শান্তিপূর্ণভাবে স্বাক্ষরের পর ক্ষমতাচ্যুত ফ্লোরেস তার সামরিক মর্যাদা, তার সম্পত্তির সংরক্ষণ ও আজীবন ২০,০০০ পেসো আয়ের নিশ্চয়তা লাভ করেন। এর কয়েকদিন পর সাবেক রাষ্ট্রপতি ইউরোপে নির্বাসনে যাবার জন্য সম্মতি প্রকাশ করেন। ১০ আগস্ট, মার্কিন প্রতিনিধি ডেলাজন সুইথ জানান যে, ঘনিষ্ঠ আত্মীয়ের সাহায্যে ফ্লোরেস ৪০,০০০ মার্কিন ডলারের অধিক নগদ অর্থ, অলঙ্কার, হীরা এবং শতাধিক পাউন্ড বারের রূপা সীমান্তের দক্ষিণাংশ দিয়ে পাচার করেছেন। এর প্রতিক্রিয়া হিসেবে জাতীয় কুয়েঙ্কা কনভেনশন এ চুক্তি বাতিল করে, ফ্লোরেস ও তার সমর্থকদের অধিকারকে স্বীকৃতি দিতে প্রত্যাখ্যান করে।
ইকুয়েডরীয় রাজনীতিবিদ বেনিগণো মালো'র মতে, ঐ গঠনতন্ত্রে তার ফিরে আসার দরজা বন্ধ করে দেয়া হয়।। কেবলমাত্র তাকে প্রলুব্ধ করার চরম ও অনৈতিক প্রকৃতিকে গ্রহণের কথা বলা হয়েছে। উপেক্ষিত ফ্লোরেস প্রতিশোধের স্পৃহায় মত্ত হয়ে তিনি নিজেকেই ঠকিয়েছেন, একটি অপরাধ অন্যটিকে স্পর্শ করতে পারে না।
রাজতন্ত্রী প্রকল্প
নতুন ইকুয়েডর সরকার কর্তৃক লা ভার্জিনিয়া চুক্তির শর্ত ভঙ্গের সিদ্ধান্তের কথা শুনে সাবেক রাষ্ট্রপতি ফ্লোরেস অত্যন্ত ক্ষুদ্ধ হন ও ইউরোপে অবস্থান করে সর্বাপেক্ষা সাহসী পরিকল্পনা হিসেবে দেশের ক্ষমতা পুনর্দখলে লাতিনামেরিকান ওয়ালর্ডিজম প্রণয়ন করেন। তিনি তার বন্ধুদের সাথে যোগাযোগ রক্ষাসহ স্বাধীনতা সংগ্রামের সহকর্মী ও ইংল্যান্ডে অবস্থানরত আইরিশ জেনারেল রিচার্ড রাইটের সাথে যোগাযোগ করেন। রাইট তাকে তার কার্যসিদ্ধির জন্য ১,২০০ লোক, পর্যাপ্ত অস্ত্রশস্ত্র এবং ইকুয়েডর দখলে তিনটি যুদ্ধ্বজাহাজ বরাদ্দ করেন।
ফ্লোরেস অতিদ্রুত ফ্রান্সে গমন করেন ও তার অভিযানে আরও সহযোগিতার জন্য প্রাণান্তকর চেষ্টা চালাতে থাকেন। সেলক্ষ্যে, নিজেকে রাজ প্রতিনিধি হিসেবে পরিচয় দিয়ে ইউরোপীয় রাজকুমারের সাথে দক্ষিণ আমেরিকার দেশটিকে রাজতন্ত্রে ফিরিয়ে আনার লক্ষ্যে আলাপ-আলোচনার প্রস্তাব দেন।
যমুনা, নেপাল
যমুনা হল পূর্ব নেপালের ১ নং প্রদেশের ইলাম জেলার একটি শহর ও গ্রাম উন্নয়ন কমিটি । ১৯৯১ নেপালের আদমশুমারির সময় এটির জনসংখ্যা ছিল ৩,২৭৭ জন ব্যক্তি ৫৬৭টি পৃথক পরিবারে বসবাস করে।
মুম্বই ফুটবল এরিনা
মুম্বই ফুটবল এরিনা ভারতের মুম্বাইয়ের একটি ফুটবল স্টেডিয়াম। এটি আন্ধেরি স্পোর্টস কমপ্লেক্সে অবস্থিত। এটি দেশের মাত্র কয়েকটি নিবেদিত ফুটবল স্টেডিয়ামের মধ্যে একটি, যা ফুটবল পন্ডিতদের দ্বারা ব্যাপকভাবে প্রশংসিত হয়েছে এবং জাতীয় দলের জন্য অনেক খেলা আয়োজন করেছে।
নিয়ম অনুযায়ী ব্যবহার
এটি ইন্ডিয়ান সুপার লিগের মুম্বাই সিটি এফসির হোম স্টেডিয়াম হিসেবে কাজ করে। ফুটবল স্টেডিয়ামটিতে অনেক আইএসএল খেলার জন্য ৬,৬০০ দর্শক রয়েছে এবং এটি ২০১৭ ফিফা অনূর্ধ্ব-১৭ বিশ্বকাপের অন্যতম ভেন্যু হবে বলে আশা করা হয়েছিল। ভারত জাতীয় ফুটবল দল ৩ সেপ্টেম্বর ২০১৬-এ ফিফা আন্তর্জাতিক বন্ধুত্বপূর্ণ খেলায় পুয়ের্তো রিকো জাতীয় ফুটবল দলকে ৪-১ গোলে পরিপূর্ণ স্টেডিয়ামের সামনে পরাজিত করে। ৬১ বছরে এই শহরটি প্রথম আন্তর্জাতিক বন্ধুত্বপূর্ণ আয়োজন করেছিল।
উল্লেখযোগ্য ঘটনা
স্টেডিয়ামটি ভারত, সেন্ট কিটস ও নেভিস এবং মরিশাসের মধ্যে ২০১৭ হিরো ট্রাই-নেশন সিরিজও আয়োজন করেছিল, যেটি টেবিলের শীর্ষে থাকার জন্য ভারত শিরোপা জিতেছিল।
এটি বেঙ্গালুরু এফসি এবং এফসি গোয়া সমন্বিত ২০১৯ ইন্ডিয়ান সুপার লিগ ফাইনালের আয়োজন করেছে। ডিফেন্ডার রাহুল ভেকের ম্যাচের অতিরিক্ত সময়ের ১১৭ মিনিটের গোলে বেঙ্গালুরু এফসি ম্যাচ জিতেছে। আগের বছর ফাইনালে হেরে যাওয়ার পর এটাই ছিল বেঙ্গালুরু এফসির প্রথম ইন্ডিয়ান সুপার লিগ শিরোপা জিতেছে।
এটি ২০২২ এএফসি মহিলা এশিয়ান কাপের আয়োজক ভেন্যুগুলির মধ্যে একটি ছিল।
২০১৮ সালের জুনে, স্টেডিয়ামটি ২০১৮ ইন্টারকন্টিনেন্টাল কাপের ৭ টি ম্যাচের সবকয়টি আয়োজন করেছিল, যেখানে ভারতীয় পুরুষ ফুটবল দল একটি চারমুখী টুর্নামেন্টে কেনিয়া, নিউজিল্যান্ড এবং চাইনিজ তাইপের বিরুদ্ধে খেলেছিল। ফাইনালে কেনিয়াকে ২-০ গোলে হারিয়ে টুর্নামেন্ট জিতেছে ভারত। চাইনিজ তাইপেইয়ের বিরুদ্ধে প্রথম হোম খেলার পর স্টেডিয়ামটি সমস্ত খেলার জন্য সব টিকেট বিক্রি হয়ে যায় যখন সুনীল ছেত্রী স্টেডিয়ামে এসে জাতীয় দলের খেলা দেখার জন্য ভক্তদের একটি আবেগপূর্ণ আবেদন করেছিলেন।
পুনঃসংস্কার
আদিত্য ঠাকরে, একজন স্থানীয় রাজনীতিবিদ, এবং বলিউড তারকা রণবীর কাপুর স্টেডিয়ামের পুনর্নির্মাণে গুরুত্বপূর্ণ ভূমিকা পালন করেছেন বলে জানা যায়।
নকশা এবং পরিবেশ
২০২২-২৩ ইন্ডিয়ান সুপার লিগের মৌসুম শুরুর আগে, স্টেডিয়ামটি সংস্কার করা হয়েছিল এবং স্টেডিয়াম জুড়ে বালতি আসন স্থাপন করা হয়েছিল, এটিকে আরও আকর্ষণীয় চেহারা দিয়েছে।স্টেডিয়ামটি যখনই সেখানে একটি ম্যাচ অনুষ্ঠিত হয় তখন এটি বৈদ্যুতিক পরিবেশ সরবরাহ করার জন্য সমর্থক এবং খেলোয়াড়দের দ্বারা ব্যাপকভাবে প্রশংসিত হয়।
তামারিন গ্রীন
তামারিন গ্রীন (জন্ম ১৯ আগস্ট ১৯৯৪) একজন দক্ষিণ আফ্রিকার মডেল এবং সুন্দরী প্রতিযোগীতার শিরোনামধারী যিনি মিস সাউথ আফ্রিকা ২০১৮ জিতেছিলেন। তিনি মিস ইউনিভার্স ২০১৮ প্রতিযোগিতায় দক্ষিণ আফ্রিকার প্রতিনিধিত্ব করেন এবং প্রতিযোগিতায় প্রথম রানার-আপ হিসাবে স্থান পান।
প্রারম্ভিক জীবন
গ্রীন ১৯ অগাস্ট ১৯৯৪-এ ওরসেসটার, ওয়েস্টার্ন কেপ-এ বাবা-মা ডেভিড এবং এলিরেইন এর ঘরে জন্মগ্রহণ করেন। ওরসেসটার-এ জন্মগ্রহণ করা, গ্রীন নয় বছর বয়সে পরিবারসহ পার্লে স্থানান্তর হন। তিনি কেপ রঙিন বংশোদ্ভূত।। তার মা একজন শিক্ষিকা তার বাবা একজন পাঠ্যক্রম উপদেষ্টা হিসেবে কাজ করেন। গ্রীন পার্লের নিউ অর্লিন্স মাধ্যমিক বিদ্যালয়ে ভর্তি হন। তিনি কেপ টাউন বিশ্ববিদ্যালয়ের একজন মেডিকেল ছাত্রী। জুন ২০১৫-এ, তার লেখা-পড়াকালীন সময়ে যক্ষ্মারোগে আক্রান্ত হন। তিনি ডিসেম্বর ২০১৫-এ এই রোগ থেকে মুক্তি পান।
প্রতিযোগিতা
এপ্রিল ২০১৮-এ মিস দক্ষিণ আফ্রিকার ২০১৮ সালের ২৮ টি আঞ্চলিক কোয়ালিফায়ারের মধ্যে গ্রীনকে প্রাথমিকভাবে ঘোষণা করা হয়েছিল। পরে তিনি শীর্ষ বারো প্রতিযোগীদের মধ্যে একজন হিসেবে টেলিভিশন প্রতিযোগিতায় অগ্রসর হতে সক্ষম হন। চূড়ান্ত প্রতিযোগিতা চলাকালীন, গ্রীন প্রথমে শীর্ষ পাঁচ এবং তারপর শীর্ষ দুইয়ের মধ্যে আসেন, যেখানে তিনি মিস ইউনিভার্স দক্ষিণ আফ্রিকা ২০১৮ জিতেছিলেন, এরপর মিস ইউনিভার্স ২০১৮-এ দক্ষিণ আফ্রিকার প্রতিনিধি হয়েছিলেন। পরবর্তীতে, মিস ওয়ার্ল্ড দক্ষিণ আফ্রিকার সাথে তিনি মিস দক্ষিণ আফ্রিকার ২০১৮ জিতেছিলেন। তিনি তার পূর্বসুরী অ্যাড ভ্যান হার্ডেন কর্তৃক মুকুট পরেন।
মিস দক্ষিণ আফ্রিকা ২০১৮ হিসাবে, থাইল্যান্ডের ব্যাংককে অনুষ্ঠিত মিস ইউনিভার্স ২০১৮-এ দক্ষিণ আফ্রিকার প্রতিনিধিত্ব করেন। ফিলিপাইনের চূড়ান্ত বিজয়ী ক্যাথরিনা গ্রের পরে তিনি প্রথম রানার আপ হিসাবে স্থান পান।
হোস্ট, স্টিভ হার্ভে যখন জিজ্ঞাসা করেন দেশের সীমান্ত জুড়ে অনুমোদিত শরণার্থীদের সংখ্যা সীমিত করা উচিত কিনা তার উপর তার মতামত সম্পর্কে, তিনি জবাব দিলেন,
"গ্রীন: "...আমি মনে করি প্রত্যেক দেশের নিজস্ব নিয়ম ও বিধি থাকা উচিত, কিন্তু একটি সমৃদ্ধ সমাজের জন্য আমাদের সকলকে একত্রে থাকতে হবে, আমাদের বুঝতে হবে যে আমরা সবাই মানুষ এবং আমরা আরো একইভাবে আমরা নই। সুতরাং, একে অপরকে গ্রহণ করা, একে অপরকে ভালবাসার জন্য খোলা থাকা উচিত। আমরা কোথা থেকে এসেছি তা কোন ব্যাপার না...""
আমিইউন
আমিউন (أميون, Αμιούν) উত্তর লেবাননের গ্রিক অর্থোডক্স কর্তৃত্বাধীন কৌরার (গ্রিক: χώρα) রাজধানী।
ব্যুৎপত্তি
আমিইউন শহরের নাম এসেছে আরামাইক ভাষার "অ্যাম ইয়াওয়ান" থেকে, যার অর্থ "গ্রীকদের জায়গা", অথবা সুরক্ষিত শহর। অমিউন খ্রিস্টপূর্ব ২য় সহস্রাব্দের আগের একটি প্রাচীন পাহাড়ের চূড়ায় অবস্থিত এবং এই সময়কালে এই শহরটিকে "অ্যামিয়া" নামে অভিহিত করা হতো। অ্যামিয়া শব্দটি টেল এল অমর্ণার চিঠিতে উদ্ধৃত হয়েছিল, যা খ্রিস্টপূর্ব ১৪০০ সালের দিকে স্থানীয় গভর্নররা তাদের অধিপতি, মিশরের ফারাওদের কাছে প্রেরণ করেছিলো। ঐতিহাসিক আনিস ফ্রেইহা লেবাননের শহর ও গ্রামগুলির নাম সম্পর্কে তার ব্যুৎপত্তিগত গবেষণায় উদ্ধৃত করেছেন যে অ্যামিয়া সেমিটিক শব্দ ইমন থেকে এসেছে, যার অর্থ "অদম্য দুর্গ"।
জনগোষ্ঠী
আমিইউনের জনসংখ্যা ১০,৬৫৮। এর জনসংখ্যার বেশিরভাগ লেবাননের বাইরে থাকে। প্রায় সমস্ত বাসিন্দা গ্রিক অর্থোডক্স চার্চ অফ অ্যান্টিওকের অনুসারী । আমিইউন লেবাননের বৃহত্তম পূর্ব অর্থোডক্স শহর এবং লেভান্টের মধ্যে মহার্দেহ, আল- সুকায়লাবিয়াহ এবং কাফর বুহুম এর পরে চতুর্থ বৃহত্তম (সমস্ত সিরিয়ায়)।
ধর্ম
আমিইউনে তেরটি পূর্ব অর্থোডক্স গির্জা রয়েছে। এর মধ্যে উল্লেখযোগ্য: সেন্ট জর্জ এল ডাহেলিজ, সেন্ট জন আল শিয়ার, আল সায়িদেহ, সেন্ট সের্গিয়াস, সেন্ট বারবারা, সেন্ট ডোমিয়াস, সেন্ট মেরিনা, সেন্ট ফোকাস, সেন্ট সাইমন, সেন্ট জর্জ আল-কাফার এবং সেন্ট গালা।
শিক্ষা
এখানে তিনটি সরকারি এবং দুটি বেসরকারী স্কুল রয়েছে। বালাম্যান্ড বিশ্ববিদ্যালয় নিকটে, 12 কিলোমিটার (7.5 মাইল) উত্তরে অবস্থিত। এখানে একটি পাবলিক লাইব্রেরি এবং একটি বেসরকারী হাসপাতাল রয়েছে।
ভূগোল
বাম|থাম্ব| অ্যামিয়ুন হাইওয়ে উত্তর লেবাননের বুকে অবস্থিত আমিইউন কৌরার প্রশাসনিক কেন্দ্র। আমিইউন সমুদ্রতল থেকে প্রায় ৩৭০ মিটার (১০৮৩ ফুট) উঁচুতে এবং বৈরুত থেকে উত্তর-উত্তর পূর্বে প্রায় ৭৮(৪৮.৫ মাইল) কিলোমিটার দূরে। এটি ঈশ্বরের সিডার থেকে প্রায় ৪২ কিলোমিটার (২৬ মাইল) এবং উত্তর গভর্নরের রাজধানী ত্রিপোলি থেকে ১৮ কিলোমিটার (১১ মাইল) দূরে।
পূর্ব থেকে পশ্চিমে প্রসারিত সুন্দর পাহাড়ের শৃঙ্খলে, সমুদ্র এবং পাহাড়ের মাঝে অবস্থিত আমিইউনের নিজস্ব অবস্থান এবং স্বতন্ত্র প্রাকৃতিক দৃশ্যপট রয়েছে। আমিইউন ঘিরে যে পাহাড়, তার উত্তরে জলপাই বাগান এবং দক্ষিণে আঙ্গুর, বাদাম ও জলপাই গাছ। পাহাড়ের গা ঘেঁষে চলে গেছে বৈরুত-সিডারস প্রধান মহাসড়কের পিচঢালা রাস্তাগুলি। আগে এই পাহাড়গুলিতে ঘরবাড়ির সংখ্যা বেশ কম ছিলো, সেজন্য আমিইউনকে "সুন্দর পাহাড়ের শহর" বলা হত। বাইব্লোস, ব্যাট্রোন, চেক্কা এবং কাফারহাজির হাইওয়ে দিয়ে অ্যামিইউন যাওয়া যায়। বোহসাস, দহর-আল-আইন, আবা এবং বিশ্মিজাইন হয়েও ত্রিপোলি হয়ে এখানে পৌঁছোনো যায়।
আমিইউন জলপাই গাছগুলির জন্যও পরিচিত, যা সম্ভবত বিশ্বের প্রাচীনতম, এবং উচ্চ গ্রেডের জলপাই তেল।
ইতিহাস
বাম|থাম্ব| ২৮ জন মানবসৃষ্ট ক্রিপ্টস cl আমিইউন একটি অতি প্রাচীন মানব অঞ্চল, যার ইতিহাস পুরা প্রস্তর যুগ থেকে খুঁজে পাওয়া যায়। এর পুরাতন শহরের শিলায় নির্মিত ছোট ছোট গুহাগুলির সংখ্যা দ্বারা এর প্রমাণ পাওয়া যায়। বিগত বছরগুলিতে, বেশ কয়েকটি ফরাসী এবং জার্মান প্রাচ্যবিদ-যার মধ্যে প্রধানত ছিলেন ফরাসী আর্নেস্ট রেনান, এটি পরিদর্শন করেন, এর প্রত্নতাত্ত্বিক স্থানগুলি অধ্যয়ন করেন এবং সেগুলি সম্পর্কে লেখেন। প্রাচীন সেমেটিক লোকেরা খ্রিস্টপূর্ব ৪০০০ সালের দিকে এই অঞ্চলে এসেছিল বলে মনে করা হয়।
ফাদার ল্যামেন্স তাঁর The Monuments of Lebanon গ্রন্থে বেশ কয়েকটি শহরের কথা উল্লেখ করেছেন, যার মধ্যে একটি হল 'অ্যামিয়া' (পৃষ্ঠাঃ ৭৬)। যদি এই সংযোগটি সঠিক হয় তবে আমিইউন লেবাননের বুকে প্রাচীনতম শহর হিসেবে বিবেচিত হতে পারে।
প্রাচীন, মধ্যযুগীয় বা আধুনিক যাই হোক না কেন আমিইউনের ইতিহাস বিভিন্ন ঐতিহাসিক সময়কালে তার চিহ্ন রেখে গেছে। এর বিভিন্ন স্মৃতিচিহ্নগুলি থেকে এমনও সময়কাল শনাক্ত করা যায় যখন বিভিন্ন পৌত্তলিক ধর্মগুলি প্রাধান্য পাচ্ছিল। খ্রিস্ট ধর্ম আবির্ভাবের সাথে সাথে, আমিইউনের পৌত্তলিক মন্দিরগুলো গির্জায় রূপান্তরিত হয়েছে।
বিশেষ ভৌগোলিক স্থান
থাম্ব|সেন্ট জন "আল শিয়ার" গির্জা (ক্লিফ)
বিংশ শতাব্দীতে, বড় কিছু পরিবর্তন স্থানীয় জনগোষ্ঠীর মাঝে ব্যাপক পরিবর্তন আনে, যা মূলত কৃষিকাজ, জলপাই, জলপাই তেল এবং সাবান উৎপাদনের উপর ভিত্তি করে ছিল। এর ফলস্বরূপ লেবাননের বিশাল জনগোষ্ঠী, প্রায় ৩০ শতাংশ মানুষ উচ্চ শিক্ষায় শিক্ষিত হয় এবং এর বেশিরভাগই চিকিৎসা ক্ষেত্রে।
অবস্থান
আধুনিক শহর অমিউন একটি প্রত্নতাত্ত্বিক গুরুত্বসম্পন্ন টিলার উপর অবস্থিত। এর প্রধান আকর্ষণ হল ক্রুসেডার আমলে স্থানীয় জৈষ্ঠিকদের দ্বারা রোমীয় মন্দিরের ভান্ডারের উপর নির্মিত মার জুুরিয়াস (সেন্ট জর্জ) গির্জা এবং মার ফৌকা বা সেন্ট ফোকাস চার্চগুলি। সেন্ট ফোকাসের পুরো অভ্যন্তরটি দ্বাদশ এবং ত্রয়োদশ শতাব্দীর বাইজেন্টাইন স্টাইলের দেয়াল পেইন্টিংগুলির দিয়ে আবৃত। তৃতীয় চার্চটি হল আধুনিক লাল-ছাদযুক্ত মার ইউহান্না (সেন্ট জন), যার দক্ষিণ পূর্ব দিকে উন্মুক্ত সমাধি এবং পাথুরে পর্বতগাত্রে অবস্থিত। পুরানো শহরের সরকারি ভবন বা "সেরাইল" এর কাছে রয়েছে মেরিনার চ্যাপেল, এটি একটি প্রাচীন সমাধি খিলান যেটিকে পরে একটি চ্যাপেলে রূপান্তর করা হয়।
গির্জা এবং মঠ
অ্যামিইউনে গির্জা, মঠ ও মন্দিরের মতো খ্রিস্টীয় উপাসনার ১৩ টি স্থান রয়েছে।
ক্যাথেড্রালস
গীর্জা
মন্দির
যমজ শহর এবং বোন শহর
আমিইউন এর যমজ ও বোন শহরগুলো হলো:
বহিঃসংযোগ
অতিরিক্ত ছবি:
অতিরিক্ত রেফারেন্স:
অতিরিক্ত ভৌগোলিক তথ্য:
সত্যেন্দ্রচন্দ্র বর্ধন
সত্যেন্দ্রচন্দ্র বর্ধন বা সত্যেন্দ্র বর্ধন (কালু ডাকনামে পরিচিত) (১৮৮৮ - ১০ সেপ্টেম্বর, ১৯৪৩) একজন বাঙালী বিপ্লবী ও ব্রিটিশ বিরোধী স্বাধীনতা আন্দোলনের অন্যতম শহীদ।
প্রারম্ভিক জীবন
তার জন্ম হয় ত্রিপুরার বিটঘরে (অধুনা বাংলাদেশ)। পিতার নাম দীনেশচন্দ্র বর্ধন। সত্যেন্দ্রচন্দ্র প্রথম জীবনে মালয়ে ডাক ও তার বিভাগে কাজ কর‍তেন। দ্বিতীয় বিশ্বযুদ্ধের সময় জাপানী আক্রমনে কর্মচ্যুত হন। বিপ্লবী রাসবিহারী বসুর তত্বাবধানে গঠিত ভারতীয় স্বাধীনতা লীগ বা ইন্ডিয়ান ইন্ডিপেনডেন্স লীগের আহবানে তিনি সশস্ত্র বিপ্লবী দলে যোগ দিয়েছিলেন।
বিপ্লবী তৎপরতা
ইন্ডিয়ান ইন্ডিপেন্ডেন্স লীগে যোগ দিয়ে পেনাং এ যুদ্ধবিদ্যা ও মিলিটারি ট্রেনিং নেন সত্যেন্দ্রচন্দ্র। আজাদ হিন্দ ফৌজে বেতার সংবাদ প্রেরণ ও গ্রহণের কাজ কর‍তেন। দ্বিতীয় বিশ্বযুদ্ধের সময় ব্রিটিশ সাম্রাজ্যর টালমাটাল অবসস্থার সুযোগ নিয়ে ভারতের অভ্যন্তরে বিপ্লব প্রচেষ্টা শুরু হয়। বিপ্লব সংগঠিত করার উদ্দেশ্যে ১৪ জন বিপ্লবীকে চারটি দলে ভাগ করে ভারতে পাঠানো হয়। দ্বিতীয় দলের পাঁচজনের অন্যতম ছিলেন তিনি। প্রথম দল কালিকটে পৌঁছায় এবং দ্বিতীয় দলের সাথে তিনি সাবমেরিন করে কাথিয়াওয়াড় উপকূলে নামেন। দুর্ভাগ্যবশত তীরে পৌছে নিরাপদ আশ্রয়ে যাওয়ার আগেই ট্রান্সমিটার সহ গ্রেপ্তার হয়ে যান। বাকি সদস্যরা স্থলপথে চট্টগ্রাম হয়ে ভারতে প্রবেশ করেন। এই বিপ্লবীদের অনেকেই ধরা পড়ে মাদ্রাজ দুর্গে প্রেরিত হন।
বিচার ও ফাঁসি
সরকারের বিরুদ্ধে বিদ্রোহে যোগদান ও ষড়যন্ত্রের জন্যে তাদের বিচার শুরু হয় ৮ মার্চ, ১৯৪৩। ১ এপ্রিল, ১৯৪৩ আরো চারজন বিপ্লবীর সাথে তার মৃত্যুদণ্ড ঘোষিত হয়। ১০ সেপ্টেম্বর এই নির্ভীক যোদ্ধা ফাঁসির আগে তার শেষ ইচ্ছাপত্রে লিখে যান "আমার বলার বা লেখার কিছু নেই, মাতৃভূমি বেদিকায় প্রাণবিসর্জন কর‍তে পেতে গর্বিত। যদি কোনো সুযোগ আসে - প্রতিশোধ নেওয়া হবে এই আশা করি। বাঙালি হিসাবে দেশের জন্য প্রান বিসর্জন দেওয়াই স্বাভাবিক"। মাদ্রাজ দুর্গে তার সাথে ফাঁসি হয় ভাক্কম আবদুল কাদের, ফৌজা সিং, আনন্দন ও বনিফেস পেরেরা'র।
সম্মাননা
{{File| ভারতের ডাকবিভাগ শহীদ সত্যেন্দ্রচন্দ্র বর্ধন,কাদির ও ফৌজা সিং এই তিন বিপ্লবীর স্মৃতিতে ডাকটিকিট প্রকাশ করে ১৯৯৮ সালে।
ময়নামতি মেডিকেল কলেজ
ময়নামতি মেডিকেল কলেজ হলো কুমিল্লা শহরে অবস্থিত একটি বেসরকারি মেডিকেল কলেজ। কলেজটি 'ময়নামতি' নাম ধারণ করেছে কুমিল্লার ঐতিহ্যকে ধারণ করেই। মানব সেবা ও মুক্তিযুদ্ধের চেতনায় গড়ে উঠা এই কলেজটি উদ্ভোধন করেছেন গণপ্রজাতন্ত্রী বাংলাদেশ সরকারের বর্তমান মাননীয় প্রধানমন্ত্রী শেখ হাসিনা।
* কার্যক্রম:কলেজটি স্বাস্থ্য শিক্ষায় ভূমিকা রাখার পাশাপাশি  প্রতিবছর তৈরি করছে শত শত চিকিৎসক যারা শহর থেকে শুরু করে গ্রামের প্রত্যন্ত অঞ্চলের মানুষের কাছে পৌঁছে দিচ্ছে স্বাস্থ্য সেবা। কুমিল্লা অঞ্চলের মানুষ ছাড়া দূর-দূরান্ত থেকেও মানুষ এখানে এসে আধুনিক ও উন্নত চিকিৎসা সেবা গ্রহণ করছে প্রতিনিয়ত। এছাড়া অনেক গরীব ও অসহায় রোগীরাও এখান থেকে স্বল্প মূল্যে, কিছু কিছু ক্ষেত্রে বিনামূল্যে চিকিৎসা সেবা গ্রহণ করছেন।
* ফলাফল: ২০১১ সালে প্রতিষ্ঠিত হওয়ার পর থেকেই কলেজটি চট্রগাম বিশ্ববিদ্যালয়ের অধীনে অনুষ্ঠিত পেশাগত পরীক্ষা গুলোতে প্লেস ও বিভিন্ন বিষয়ে অনার্স মার্ক ভালো ফলাফল অর্জন করে আসছে।
* পরিবেশ: কলেজের পরিবেশ অত্যন্ত সুন্দর ও নান্দ্যনিক। কলেজটিতে রয়েছে জাতির পিতা বঙ্গবন্ধু শেখ মুজিবুর রহমানের একটি দেয়াল ছবি। এছাড়াও আছে শহীদ মিনার, একটি সুরম্য মসজিদ ও লেক।  এছাড়া বহুতল বিশিষ্ট হাসপাতাল ভবন, একাডেমিক ভবন, ছাত্র-ছাত্রীদের জন্যে আলাদা হোষ্টেল ভবনত রয়েছেই।
* শিক্ষার পরিবেশ: কলেজের শিক্ষার পরিবেশ অত্যন্ত ভারসাম্যপূর্ণ এবং রাজনীতি মুক্ত। শিক্ষা দানের জন্যে রয়েছে দক্ষ ও অভিজ্ঞ শিক্ষক মন্ডলি। কলেজের বিশাল লাইব্রেরীতে ছাত্ররা মনরোম পরিবেশে পড়া শুনা করার সুযোগ পায়। *অন্যান্য কার্যক্রম: এখানে নিয়মিত শিক্ষা কার্যক্রমের পাশাপাশি  বিভিন্ন স্বাস্থ্য বিষয়ক সেমিনার, কালচারাল প্রোগ্রাম ও খেলাধূলার আয়োজন করা হয়ে থাকে।
সিসিলিয়া এলডব্লিউ চ্যান
সিসিলিয়া এলডব্লিউ চ্যান একজন চীনা সমাজিক বিজ্ঞানী, বর্তমানে হংকং বিশ্ববিদ্যালয়ের স্বাস্থ্য ও সমাজকর্মের সি ইউয়ান অধ্যাপক।
সেন্থিলকুমার এম
সেন্থিলকুমার এম একজন ভারতীয় রাজনীতিবিদ। তিনি সর্বভারতীয় আন্না দ্রাবিড় মুনেত্র কাড়গম পার্টির সদস্য। তিনি ২০২১ সালের মে মাসে কল্লাকুরিচি নির্বাচনী এলাকা থেকে তামিলনাড়ু বিধানসভার সদস্য হিসেবে নির্বাচিত হন।
ইতামার ফ্রাঁকু
ইতামার আউগুস্তু ফ্রাঁকু (Itamar Augusto Franco আ-ধ্ব-ব: [ita'max 'fɾɐ̃ku]) (জন্ম ২৮শে জুন, ১৯৩১ - ২ জুলাই ২০১১ ) একজন ব্রাজিলিয়ান রাজনীতিবিদ, যিনি ২৯ ডিসেম্বর ১৯৯২ থেকে ৩১ ডিসেম্বর ১৯৯৪ পর্যন্ত ব্রাজিলের ৩৩ তম রাষ্ট্রপতি হিসাবে দায়িত্ব পালন করেছিলেন।
ফ্রাঁকু কর্মজীবনের শুরুতে ছিলেন মিনাস জেরাইস রাজ্যের একজন প্রকৌশলী। ১৯৫৫ সালে তিনি জুইস দি ফুরা-র প্রকৌশল বিশ্ববিদ্যালয় থেকে পুরকৌশলে স্নাতক হন। ১৯৬৭ সালে তিনি স্বীয় শহর জুইস দি ফুরা-র মেয়র নির্বাচিত হন এবং ১৯৭১ সাল পর্যন্ত মেয়র থাকেন। ১৯৭৩ সালে তিনি আবার সেখানকার মেয়র নির্বাচিত হন। ১৯৭৪ সালে তিনি মেয়র পদ থেকে পদত্যাগ করেন এবং সামরিক জান্তার মতের বিরুদ্ধে মিনাস জেরাইস রাজ্যের সিনেটে নির্বাচিত হন। ১৯৮২ সালে তিনি আবার একই আসন থেকে সিনেটে নির্বাচিত হন। কিন্তু ১৯৮৬ সালে তিনি রাজ্যটির গভর্নর নির্বাচনে পরাজিত হন। ১৯৮৮ সালে ব্রাজিলের রাষ্ট্রপতি সার্নেইয়ের বিরুদ্ধে দুর্নীতির অভিযোগ খতিয়ে দেখার জন্য যে কমিটি গঠন করা হয়, তিনি তার সভাপতি ছিলেন। ১৯৮৯ সালে ব্রাজিলের পরবর্তী রাষ্ট্রপতি নির্বাচনে প্রার্থী ফের্‌নাঁদু কলর দি মেলু-র নিবাচনী প্রচারণায় অবদান রাখেন এবং কলর রাষ্ট্রপতি নির্বাচিত হলে এর প্রতিদানে তিনি উপ-রাষ্ট্রপতি পদ লাভ করেন। কিন্তু শিঘ্রই তিনি কলরের দল ত্যাগ করেন। দুর্নীতির অভিযোগে ১৯৯২ সালের অক্টোবরে কলর অভিযুক্ত হলে ফ্রাঁকু দেশের শাসনভার হাতে নেন এবং কলরের পদত্যাগের পর ২৯শে ডিসেম্বর দেশটির রাষ্ট্রপতি হন। ব্রাজিলের লাগামহীন মুদ্রাস্ফীতি (১৯৯৩ সালে এর পরিমাণ ছিল প্রায় ৬০০০%) রোধের লক্ষ্যে তিনি ব্রাজিলের মুদ্রাব্যবস্থার সংস্কার করেন এবং মার্কিন ডলারের বিপরীতে ব্রাজিলের নতুন মুদ্রা রেয়ালের প্রচলন করেন। ১৯৯৪ সালে তিনি সাংবিধানিক সংস্কারের মাধ্যমে ব্রাজিলের গণতান্ত্রিক ও উদারনৈতিক ভিত্তি শক্ত করার প্রয়াস পান। এই সংস্কারে রাষ্ট্রপতির মেয়াদ ৪ বছরের জন্য সীমাবদ্ধ করা হয় এবং প্রথমবারের মত ব্রাজিলের আদিবাসী আমেরিকানদের আংশিক স্বায়ত্বশাসন দেয়া হয়। শাসনকাল শেষ হবার পর তিনি পরবর্তী নির্বাচন বিজেতা ফের্‌নাঁদু এঁরিকি কার্দোজু-র হাতে ক্ষমতা হস্তান্তর করেন। উল্লেখ্য, কার্দোজু তার সরকারের অর্থমন্ত্রী ছিলেন। এরপর তিনি পর্তুগালে ও পরবর্তীতে ওয়াশিংটন ডিসি-তে অর্গানাইজেশন অফ আমেরিকান স্টেট্‌স-এ ব্রাজিলের দূত হিসেবে কাজ করেন। ১৯৯৮ সালে তিনি মিনাস জেরাইস রাজ্যের গভর্নর হন ও ২০০৩ সাল পর্যন্ত সেখানে ছিলেন। এরপর তিনি ইতালিতে ব্রাজিলের রাষ্ট্রদূত হিসেবে কাজ করেন এবং ২০০৫ সালে পদটি ছেড়ে দেন।
আরাস (নদী)
আরাস বা আরেক্সিস একটি নদী যা তুরস্ক, আর্মেনিয়া, আজারবাইজান এবং ইরানের মধ্য দিয়ে বয়ে চলছে। এটি লেসার ককেসাস পর্বতের দক্ষিণ দিক থেকে নির্গমিত হয় এবং কুরা নদীর সাথে মিলিত হয় যা লেসার ককেসাস পর্বতের দক্ষিণ দিক থেকে নির্গমিত হয়। এর পূর্ণ দৈর্ঘ্য হলো ১,০৭২ কিলোমিটার (৬৬৬ মাইল), এবং মোট ক্ষেত্রফল ১০২,০০০ বর্গ কিলোমিটার (৩৯,০০০ বর্গ কিলোমিটার)। আরাস নদী ককেসাস একটি অন্যতম বৃহৎ নদী।
নাম
চিরায়ত পুরাণে, গ্রীসের মানুষরা এই নদীকে আরেক্সিস (গ্রীক: Αράξης) নামে ডাকত। এর বর্তমান আর্মেনিয়ান নাম হলো আরেক্স বা আরাক্স (আর্মেনিয়ান: Արաքս)। ঐতিহাসিকভাবে একে ইয়ারাসখ (চিরায়ত আর্মেনিয়: Երասխ) হিসেবে ডাকা হতো। এর প্রাচীন জর্জিয়ান নাম ছিল রাক্ষি (რახსი)। আজারবাইজানি ভাষায় এর নাম আরায। পার্সিয়ানে এটি হলো ارس (আরাস) এবং তুর্কিতেও এর নাম আরাস। ΑράξηςԱրաքս
বর্ণনা
আরাস তুরস্কের এরযুরাম থেকে শুরু হয়ে দিগর এর দক্ষিণ প্রান্তে আখুরিয়ান নদীর সাথে মিলিত হয় এবং এখান থেকে এটি তুর্কি-আর্মেনিয়ান সীমান্ত দিয়ে প্রবাহিত হয়, পরে এটি তুর্কি থেকে আজারবাইজানের সংযোগকারী নাকছিভান ক্ষুদ্র উপনিবেশের নিকট দিয়ে প্রবাহিত হয়। আরো পরে এটি ইরানি-আর্মেনিয়ান এবং ইরানি-আজারবাইজান সীমান্ত ঘেঁষে যায়।
ব্যুত্‌পত্তি এবং ইতিহাস
আর্মেনিয়ান ঐতিহ্য অনুযায়ী এই নদীর নাম আরাস্ট এর নামে নামকরণ করা হয় যিনি ছিলেন আর্মেনিয়ান কিংবদন্তি কুলপতি হাইকের এক সেরা নাতি। পরে নামটিকে কুয়া-আরেক্সাস সংস্কৃতি অনুযায়ী আরেক্সাসে হেলেনাইজ করা হয়। কুয়া-আরেক্সাস হলো এক প্রাগৈতিহাসিক সম্প্রদায় যারা কুরা এবং আরাসের উপাত্যাকায় বেড়ে উঠে। ভির্গিল কর্তৃক রচিচ এনেইড ৮ এ এই নদীর কথা উল্লেখ করা হয়ছে, সেখানে "এংরি এট দ্য ব্রীজ" হিসেবে উল্লেখ করা আছে। যখন থেকে রোমানরা এর উপর সেতু স্থাপন করলো তখন থেকে এটি তাদের শাসন আওতায় চলে যায়। আরাস নদী বাইবেলে উল্লেখিত গিহন এবং পিশন নদীর সাথে সম্পর্কিত। রবার্ট এইচ হিউসেন আরাস নদীকে আর্মেনিয়ার "প্রকৃত নদী" এবং "মাতা আরেক্সাস" হিসেবে  বর্ণনা করেছেন যা আর্মেনিয়ার জনগণের একটি গর্বের বিষয়।
আধুনিক ইতিহাসে, ভৌগোলিক রাজনৈতিক সীমানা নির্ধারণে আরাস নদী এক বিশেষ গুরুত্ব লাভ করেছে। "ট্রিটি অব গুলিস্তান" এবং "ট্রিটি অব তুর্কমেঞ্চায়" এর ভিত্তিতে এই নদীটিকে রাশিয়ান সম্রাজ্য এবং ক্বাজার ইরান এর সীমানা নির্ধারণকারী হিসেবে ধরে নেওয়া হয়েছে। উক্ত চিঠিতে এখানের ককেশীয় সন্ত্রাসদেরকে রাশিয়ায় ফিরিয়ে নেওয়ার জন্য জোর করা হয়। ইরান এবং সোভিয়েত ইউনিয়ন পরবর্তীতে আরস নদীর পোলদাশ্‌ত অঞ্চলে একটি বাঁধ নির্মাণ করেছে যা আরাস জল্ধারের সৃষ্টি করেছে। বর্তমানে আর্মেনিয়ান শহর মেঘরি এর পাশে মেঘরি বাঁধ নির্মান কাজ চলছে।
ইদ্গার আরাস উপাত্যাকা পক্ষী স্বর্গ
২০০৬ সালে কুযেয়দগা কর্তৃক একটি পাখি গবেষণাগার প্রতিষ্ঠা করা হয়। কুযেয়দগা হলো প্রাকৃতিক সম্পদ সংরক্ষণের তুরস্ক ভিত্তিক বেসরকারি প্রতিষ্ঠান, যা তুরস্কের ইগদির প্রদেশের তুযলুকা জেলার ইয়াকারি সিরিকিলি গ্রামে অবস্থিত। এটি তুরস্কের দুই পাখির ধ্বনিত স্টেশনের একটি অন্যতম প্রতিষ্ঠান যা সারা বছরই তার কার্যক্রম চালিয়ে যায়। ২০০৬ থেকে ২০১৫ পর্যন্ত, ৬৫,০০০ এর ও বেশি ১৯৮ প্রজাতির পাখি বন্ধি করেছে এবং ২৫৮ প্রজাতির পাখি পর্যবেক্ষণ করেছে এই স্টেশন। তুরস্কের ৪৭১ প্রজাতির পাখির ৫৫ ভাগ এই জলাভূমিতে রয়েছে যা তুরস্কের সবচেয়ে গুরুত্বপূর্ণ জলাভূমি। বন্দিকৃত এবং পর্যবেক্ষণকৃত ২৫৮ প্রজাতির পাখি ইদগার প্রদেশের ৩০৩ প্রজাতির পাখি৮৫ শতাংশ । ২০১২ সালে ৭টি নতুন প্রজাতির পাখি পর্যবেক্ষণ করে এই স্টেশন যার মধ্যে র‍্যাপটর শিকরা অথবা ছোট ডোরাকাটা বাজপাখি (Accipiter badius), উল্লেখযোগ্য যা তুরস্কের আভিফনাতে নতুন।।
উতাহ বিশ্ববিদ্যালয়ের জীববিজ্ঞানের অধ্যাপক চাগান সেমাএসিওগলু, কুযেদগা'র সভাপতি, বন এবং পানি ব্যাবস্থাপনা মন্ত্রণালয়ের কাছে তুযলুকা বাঁধ প্রতিষ্ঠা না করার জন্য সুপারিশ করেন যা উক্ত আরাস উপাত্যাকার উক্ত জলাভূমিতে পাখিদের জীবন ধ্বংস করে দিবে। ২০১৩ সালে, মন্ত্রণালয় এটিকে সর্বোচ্চ সংরক্ষিত এলাকা (প্রাকৃতিক সংরক্ষিত এলাকা) হিসেবে স্বীকৃতি দেয়।
মহাকর্ষীয় পরকলা
মহাকর্ষীয় পরকলা হলো একটি দূরবর্তী আলোক উৎস ও একটি পর্যবেক্ষকের মাঝে অবস্থিত ভরের এমন এক ধরনের বিন্যাস (যেমন ছায়াপথ স্তবক) যা উৎস হতে পর্যবেক্ষকের দিকে আলো যাওয়ার সময় একে বাঁকিয়ে দিতে পারে। এই প্রভাবটি মহাকর্ষীয় পরকলায়ন হিসেবে পরিচিত। এই ক্রিয়ায় আলোর অবনমনের গণনা আইনস্টাইনের সাধারণ আপেক্ষিকতার অন্যতম বিষয়।   (চিরায়ত পদার্থবিদ্যায়ও আলোক অবনমনের হিসাব করা হয়েছিল কিন্তু, তার মান সাধারণ আপেক্ষিকতা প্রদত্ত মানের মাত্র অর্ধেকই ছিলো।)
যদিও, আইনস্টাইন এই বিষয়ে ১৯১২ সালে অপ্রকাশিত হিসাব করেন কিন্তু ওরেস্টেস খোভলসন ড্যানিলোভিচ (১৯২৪) ও ফ্র‍্যান্টিসেক লিঙ্ককে (১৯৩৬) এই ক্রিয়াটি প্রথম প্রকাশ করার জন্য সম্মান জানানো হয়। যাইহোক, এই প্রভাবটি অধিকাংশ স্থলে আইনস্টাইনের সাথে যুক্ত যিনি ১৯৩৬ সালে এবিষয়ে একটি নিবন্ধ প্রকাশ করেন।
ফ্রিট্‌জ জুইকি ১৯৩৭ সালে বলেন যে, ছায়াপথ স্তবকগুলিও এই প্রভাবের কারণে মহাকর্ষীয় পরকলা হিসেবে কাজ করতে পারে। তবে, ১৯৭৯ সালে জমজ আপাত-নক্ষত্র এসবিএস ০৯৫৭+৫৬১ কে পর্যবেক্ষণের আগে এই প্রভাব নিশ্চিতকৃত হয়নি।
বিবরণ
সাধারণ আপেক্ষিকতা অনুযায়ী, আলো স্থান-কালের বক্রতাকে অনুসরণ করে। তাই একটি বিশাল বস্তুকে অতিক্রম করার সময় আলো বেঁকে যায়। অর্থাৎ উৎস থেকে আলো বেঁকে পর্যবেক্ষকের চোখে পৌছায়, ঠিক সাধারণ পরকলার মত। তবে, সাধারণ পরকলার মত না হয়ে, মহাকর্ষীয় পরকলাগুলি এদের কেন্দ্রের সবচেয়ে কাছ দিয়ে যাওয়া আলোক রশ্মির সর্বোচ্চ এবং কেন্দ্রের সবচেয়ে দূরবর্তী আলোক রশ্মির সর্বনিম্ন বিচ্যুতি ঘটায়। ফলস্বরূপ, একটি মহাকর্ষীয় পরকলার কোনও একক কেন্দ্রবিন্দু নেই, তবে একটি অভিসারী অক্ষ রয়েছে। মহাকর্ষীয় আলোক প্রতিসরণের ক্ষেত্রে "লেন্স" কথাটি প্রথম স্যার অলিভার জোসেফ লজ কর্তৃক ব্যবহৃত হয় যিনি এসম্পর্কে বলেন, "এটি বলা বৈধ নয় যে সৌর মহাকর্ষ ক্ষেত্রটি পরকলার মতো কাজ করে, কারণ এর কোনও ফোকাস দূরত্ব নেই।" যদি আলোক উৎস, লেন্স এবং পরযবেক্ষক একটি সরল রেখায় অবস্থান করে, তাহলে পর্যবেক্ষকের কাছে আলোক উৎসটিকে বৃহৎ লেন্সকে ঘিরে একটি বলয় মনে হবে। যদি, রেখায় কোনো ত্রুটি থাকে (সরল রৈখিক না হলে) তাহলে পর্যবেক্ষক একটি ধনু আকৃতি দেখতে পাবে। আরো সাধারণভাবে, যেখানে লেন্সিং ভরটি জটিল এবং স্থান-কাল স্থান-কালের বৃত্তাকার বিকৃতি না ঘটায় তাহলে উৎসটি লেন্সের চারপাশে আংশিক ধনু আকৃতির প্রতিরূপ সৃষ্টি করবে। সে ক্ষেত্রে পর্যবেক্ষক একই উৎসেরই একাধিক বিকৃত বিম্ব দেখতে পারে; বিম্বের সংখ্যা এবং আকার উৎস, লেন্স ও পর্যবেক্ষকের আপেক্ষিক অবস্থান এবং লেন্স কর্তৃক স্থান-কালের বিকৃতির উপর নির্ভর করে।
মহাকর্ষীয় লেন্সিংএর তিনটি ভিন্ন ভিন্ন শ্রেণি বিদ্যমানঃ
১. সবল মহাকর্ষীয় লেন্সিং: এখানে বিকৃতি যেমন আইনস্টাইন বলয়, ধনু এবং একাধিক বিম্বের সৃষ্টি সহজেই দৃশ্যমান হয়।
২. দূর্বল মহাকর্ষীয় লেন্সিং: এক্ষেত্রে উৎসের বিকৃতি অনেক ছোট এবং কেবলমাত্র কয়েক শতাংশের সুসংগত বিকৃতি খুঁজে পাওয়ার জন্য বিশাল পরিমাণ উৎসের তথ্যের পরিসংখ্যানমূলক বিশ্লেষণ করতে হয়। পরিসংখ্যানগতভাবে, লেন্সিংটি লেন্সের কেন্দ্রের দিকে উলম্বভাবে উৎসকে প্রসারিত হিসাবে দেখায়। বিশাল পরিমাণে দূরবর্তী ছায়াপথ সমূহের আকার ও ওরিয়েন্টেশনের বিশ্লেষণ করে এদের ওরিয়েন্টেশনের একটি গড় করা যায় যা ব্যবহার করে লেন্সিং ক্ষেত্রটির যেকোনো অবস্থানের শিয়ার হিসাব করা যায়। এটি, পালাক্রমে, এই অঞ্চলে ভর বিন্যাস পুনর্গঠন করতে ব্যবহার করা যেতে পারে: বিশেষত, তমোপদার্থের বিন্যাস পুনর্গঠন করা যেতে পারে। যেহেতু অন্তর্নিহিত ছায়াপথগুলি উপবৃত্তাকার এবং দূর্বল লেন্সিং সংকেত খুবই ক্ষীণ, তাই এ ধরনের জরিপে বহু সংখ্যক ছায়াপথকে পর্যবেক্ষণের প্রয়োজন পড়ে। এক্ষেত্রে সতর্কতার সাথে নিয়মানুগ ভুল গুলিকে এড়িয়ে চলতে হয়। ল্যামডা-সিডিএম নকশার বিকাশ, অন্যান্য মহাকর্ষীয় পর্যবেক্ষণের মাঝে সমন্বয় সাধন সহ আরো বিভিন্ন ক্ষেত্রে দূর্বল লেন্সিং এর গুরুত্ব অনেক।মহাবিশ্বে তমোপদার্থ তমোপদার্থের বিনিময় সম্পর্কীত গবেষণায় এদের ভূমিকা রয়েছে।
৩. মহাকর্ষীয় অনুলেন্সিং: এখানে আকৃতির কোনো বিকৃতি হয় না কিন্তু সময়ের সাথে উৎস হতে প্রাপ্ত আলোর পরিমাণে তারতম্য ঘটে। সাধারণ ক্ষেত্রে, লেন্সটি আকাশগঙ্গা ছায়াপথের একটি তারা এবং আলোক উৎসটি কোনো দূরবর্তী ছায়াপথের একটি তারা হতে পারে; কিছু ক্ষেত্রে তা আরো দূরবর্তী আপাত-নক্ষত্র হতে পারে। এই প্রভাবটি ক্ষীণ, এমনকি সৌর ভরের ১০০ বিলিয়ন গুণ ভরসম্পন্ন ছায়াপথও ধনুসেকেন্ডের ব্যবধানে একাধিক বিম্ব তৈরী করবে। ছায়াপথ স্তবকগুলির ক্ষেত্রে কয়েক ধনুমিনিটের ব্যবধান থাকতে পারে। উভয় ক্ষেত্রেই লেন্স ও উৎস বেশ দূরবর্তী হয়; আমাদের গ্যালাক্সি থেকে বেশ কয়েক শত মেগাপারসেক দূরে।অনুলেন্সিং অন্যান্য নক্ষত্রের কক্ষপথের গ্রহ সনাক্তকরণেও ব্যবহার করা হয়। এক্ষেত্রে একটি তারা লেন্স হিসেবে কাজ করে এবং অন্যটি উৎস হিসেবে কাজ করে। যখন, লেন্সের আশেপাশে উৎসের বিম্ব তৈরী হয় তখন তারার সাথে সাথে আরো কিছু চ্যুতি দেখা যায় যা গ্রহের ইঙ্গিত দেয়। এমনকি, অপেশাদার টেলিস্কোপও এদের সনাক্ত করতে পারে।
ইতিহাস
১৭৮৪ সালে হেনরি ক্যাভেন্ডিশ (একটি অপ্রকাশিত পাণ্ডুলিপিতে) এবং ১৮০১ সালে জোহান জর্জি ফন সল্ডনার (১৮০৪ সালে প্রকাশিত) দেখান যে নিউটনীয় মহাকর্ষ বলে যে, একটি বৃহৎ বস্তুর কাছাকাছি নক্ষত্রালোক বেঁকে যাবে যা ইতিমধ্যেই আইজাক নিউটন কর্তৃক ১৭০৪ সালে অপটিএক্সের ১ নং কুয়েরিতে অনুমিত হয়েছিল। সল্ডনারের কাজের ভিত্তি ছিলো নিউটনের গতির সূত্র, নিউটনীয় মহাকর্ষ এবং এই ধারণা যে আলো দ্রুত গতিসম্পন্ন কণার মত ব্যবহার করে। সল্ডনার আলোর বাঁকনের যেই মান পান, ১৯১১ সালে আইনস্টাইনও সাম্য সূত্রের ভিত্তিতে সেই একই মান পান। তবে, আইনস্টাইন ১৯১৫ সালে সাধারণ আপেক্ষিকতার পূর্ণতা দানের সময় লক্ষ্য করেন, তার (সল্ডনারেরও) ১৯১১ সালের মানটি সঠিক মানের মাত্র অর্ধেকই ছিলো। আইনস্টাইনই প্রথম যিনি আলোর বাঁনের সঠিক মান নির্ণয় করেন।
সল্ডনারের সমীকরণটি (১৯১১সালের আইনস্টাইনের সমীকরণও) এরকম ছিলোঃ কিন্তু ১৯১৫ সালে আইনস্টাইন প্রদত্ত সঠিক সমীকরণে \alpha এর মান ছিলো পূর্বের সমীকরণের দ্বিগুণ অর্থাৎঃ যেখানে,
১৯১৯ সালের ২৯ মে-তে সঙ্ঘটিত সূর্যগ্রহণ-এর সময় যখন তারাগুলি খ-গোলকে সূর্যের পাশ দিয়ে অতিক্রম করে তখন তাদের অবস্থান পরিবর্তন লক্ষ্য করার মাধ্যমে প্রথম আলোক বিচ্যুতির পর্যবেক্ষণ করা হয়। আর্থার স্ট্যানলি এডিংটন, ফ্র‍্যাঙ্ক ওয়াটসন ডাইসন ও তাদের সহযোগীরা এই পর্যবেক্ষণটি করেন। সূর্যগ্রহণটি এসময় সূর্যের আশেপাশের তারাগুলিকে দেখার মত পরিস্থিতির সৃষ্টি করে। পর্যবেক্ষণটি একই সময়ে ব্রাজিলের সোব্রাল, সিয়েরা ও আফ্রিকার সাঁউ তুমি ও প্রিন্সিপি থেকে করা হয়। পর্যবেক্ষণটি দেখিয়েছিলো যে, সূর্যের কাছাকাছি অতিক্রমরত নাক্ষত্রিক আলো সামান্য বেঁকে গিয়েছিলো যার ফলে তারাগুলিকে সামান্য স্থানচ্যুত দেখা গিয়েছিলো।
আলেক বেঞ্জামিন
আলেক বেঞ্জামিন (জন্ম ২৮ মে, ১৯৯৪) হলেন একজন মার্কিন গায়ক-গীতিকার, যিনি মার্কিন যুক্তরাষ্ট্রের এরিজোনা রাজ্যের ফিনিক্স শহর থেকে আগত। তিনি তার গান সমূহ "পেপার ক্রাউন", "আই বিল্ট এ্য ফ্রেন্ড", "এন্ড অব দ্য সামার", "লেট মি ডাউন স্লোলি" এবং "ওয়াটার ফাউন্টেন" এর জন্য বিশেষ ভাবে পরিচিত। এছাড়াও তিনি সাধারণ শ্রোতাদের নজর কেড়ে নিতে সক্ষম হয়েছেন। তার একক সঙ্গীত প্রকল্প ছাড়াও, বেঞ্জামিন জনপ্রিয় মার্কিন গায়ক এবং গীতিকার জন বেলিয়ন-এর মত গায়কের গায়কদের সাথে গান লেখে সাফল্য অর্জন করেছেন, যেগুলোর মধ্যে জনের অ্যালবাম দ্য হিউম্যান কন্ডিশন-এর "নিউ ইয়র্ক সৌউল পার্ট. ii" গানটিতে তার সাথে কন্ঠ দেয়া অন্যতম। আলেক, জনপ্রিয় মার্কিন র‍্যাপার এমিনেম এবং আরেক বিখ্যাত মার্কিন গায়ক পল সায়মন-এর মত গায়কদের দ্বারা প্রচন্ডভাবে প্রভাবাপন্ন।
এস্টাটু ডে অটোনমিয়া ডে গ্যালিসিয়া ডে ১৯৩৬
thumb|পিডিএফে এস্টাটু ডে অটোনমিয়া এস্টাটু ডে অটোনমিয়া ডে গ্যালিসিয়া ডে ১৯৩৬ (Estatuto de Autonomía de Galicia de 1936) হচ্ছে গ্যালিসিয়ার স্বশাসনের জন্য একটি প্রস্তাব। প্রস্তাবটি স্পেনের সংসদে উপস্থাপন করা হয়। কিন্তু স্পেনের গৃহযুদ্ধ (১৯৩৬-১৯৩৯) এবং পরবর্তীকালে জেনারেল ফ্রাঙ্কোর স্বৈরশাসনের (১৯৩৯-১৯৭৭) জন্য এটা বাস্তবায়িত হতে পারে নি। গ্যালিসিয়ান দল পার্টিদো গ্যালেগুইস্তা প্রস্তাবটি উত্তাপন করেন।
উৎস
গ্যালিসিয়ার জাতীয়তাবাদী দল পার্টিদো গ্যালেগুইস্তা ২০ শতকের প্রথমার্ধে গ্যালিসিয়া এবং স্পেনের মধ্যকার সম্পর্ক নির্ধারণে বেশ কিছু উপায় বিবেচনায় নেয়। সেটা আঞ্চলিক সায়ত্বশাসন থেকে পূর্ণ স্বাধীনতা পর্যন্ত বিস্তৃত ছিলো। স্প্যানিশ সেকেন্ড রিপাবলিকের (১৯৩১-১৯৩৯) সময় বুদ্ধিজীবীরা যুক্ত রাজ্য নির্মানের প্রস্তাব দেয়, যেখানে স্পেনের বিভিন্ন অঞ্চল এবং জাতিসমূহ স্বশাসন এবং বিকেন্দ্রীকরণের সুবিধা উপভোগ করতে পারবে। এই ধারণার উপর ভিত্তি করে ১৯৩১ সালে পার্টিদো গ্যালিগুইস্তা গঠিত হয় এবং পুরাতন গ্যালিসিয়বাদ এবং আধুনিক গ্যালিসিয় জাতীয়তাবাদের উপর ভিত্তি করে গ্যালিসিয় স্ট্যাটুট অব অটোনমি এর প্রচারণা শুরু হয়।
শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার (বাংলাদেশ)
শ্রেষ্ঠ চিত্রগ্রাহকের জন্য জাতীয় চলচ্চিত্র পুরস্কার বাংলাদেশের চলচ্চিত্রের চিত্রগ্রাহকদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৬ সাল থেকে প্রদান করা হচ্ছে। প্রথমবারের মত এই পুরস্কার অর্জন করেন বেবী ইসলাম চরিত্রহীন (১৯৭৫) চলচ্চিত্রের জন্য। সর্বাধিক ৯ বার এই পুরস্কার অর্জন করেন মাহফুজুর রহমান খান। আনোয়ার হোসেন ৫ বার; অরুণ রায় ও রফিকুল বারী চৌধুরী ৪ বার করে; বেবী ইসলাম ও হাসান আহমেদ ৩ বার করে; শফিকুল ইসলাম স্বপন, রেজা লতিফ, এম এ মোবিন, আবুল খায়ের, সাইফুল ইসলাম বাদল ২ বার করে এই পুরস্কার লাভ করেন।
ট্রে ম্যান্ডার্স
ট্রে ম্যান্ডার্স (জন্ম:৩০ জানুয়ারী ১৯৯৫) একজনবারমুডিয়ান ক্রিকেটার। তিনি ২০১৪ আইসিসি ওয়ার্ল্ড ক্রিকেট লিগ বিভাগ থ্রি টুর্নামেন্টে খেলেছিলেন। এপ্রিল ২০১৮ এ, মালয়েশিয়ার ২০১৮ আইসিসি ওয়ার্ল্ড ক্রিকেট লিগ বিভাগের চারটি টুর্নামেন্টের জন্য তাকে বারমুডার স্কোয়াডে নাম দেওয়া হয়েছিল। ২০১২ সালের নভেম্বরে ওমানের ক্রিকেট বিশ্বকাপ চ্যালেঞ্জ লীগ বি টুর্নামেন্টের জন্য বারমুডার স্কোয়াডে তাকে নাম দেওয়া হয়েছিল। তিনি ৩ ডিসেম্বর ২০১৯ তে হংকংয়ের বিপক্ষে বারমুডার হয়ে তার লিস্ট এ খেলেছিলেন।
দোলনা
thumb|250px দোলনা (Swing) একটি ঝুলন্ত আসন যা শিশুকে দোল দেয়ার জন্যে বাঁশ, কাঠ বা লোহার তৈরী কাঠামোবিশেষ। এটি খেলার মাঠ, উদ্যান, সার্কাসে দেখা যায়। আসনের সাথে সাধারণতঃ লোহার শিকল বা দড়ি ব্যবহার করা হয়। একবার দোল দেয়ার উপযোগী বল প্রয়োগে এটি পেন্ডুলাম ঘড়ির ন্যায় অনবরত সামনে-পেছনে দুলতে থাকে।
ব্যবহার
টায়ারের তৈরী দোলনায় সম্পূর্ণ একটি টায়ার ব্যবহার করা হয়। সাধারণতঃ এতে সম্পূর্ণ নতুন কিংবা ব্যবহৃত টায়ারকে উঁচু বৃক্ষের শাখায় রশি বা দড়ির সাথে শক্তভাবে বেঁধে ঝুলানোর উপযোগী করা হয়। বাণিজ্যিকভিত্তিতে খেলার মাঠে অথবা পার্কে প্রায়শঃই ধাতব পদার্থ বা কাঠের বীমে শিকল দিয়ে বেঁধে ব্যবহার করা হয়। ঝোলানোর জন্যে উলম্ব কিংবা সমান্তরাল - উভয়ভাবেই রাখা হয়। সমান্তরাল দোলনায় দুই বা ততোধিক শিশু অবস্থান করতে পারে।
জাল দিয়ে তৈরী দোলনা শোবার উপযোগী বিছানা জাল দিয়ে তৈরী করে ব্যবহার করা হয় যা খুবই হালকা। এ ধরনের দোলনা সাধারণতঃ এক জোড়া গাছের সাথে বেঁধে ব্যবহার করা হয়। কিকিং দোলনা এস্তোনিয়ায় ক্রীড়ারূপে ব্যবহৃত হয় যাতে খেলোয়াড়েরা ৩৬০০ কোণে ঘুরতে থাকে।
কৃষ
কৃষ একটা বিশ্বব্যাপী তাত্পর্যপূর্ণ চলচ্চিত্র এবং হলিউডের ছবিগুলির ভিজ্যুয়াল এফেক্টের তুলনায় কিছু কম নয়, ভারতীয় চলচ্চিত্রের একটি ট্রেন্ডসেটর হিসাবে ধরা হয়েছিল এবং হলিউডের মার্ক কোল্বে এবং ক্রেগ মুম্মার কাজ করেছিল। স্টান্টগুলি করেছিল চীনার মার্শাল আর্ট ফিল্ম বিশেষজ্ঞ টনি চিং কোরিওগ্রাফ। সংগীত পরিচালনা করেছেন রাজেশ রোশন, ব্যাকগ্রাউন্ড স্কোর সেলিম-সুলাইমান করেছিল। ছবিটির শুটিং বেশিরভাগ ক্ষেত্রে ভারতের পাশাপাশি সিঙ্গাপুরে করা হয়েছিল।
ছবিটি ২৩ শে জুন ২০০৬ সালে ৪০০ মিলিয়ন ডলার বাজেট এবং ১০০০ টি প্রিন্টে নিয়ে বিশ্বব্যাপী প্রকাশিত হয়েছিল, সেই সময় ভারতীয় চলচ্চিত্র হিসাবে প্রায় রেকর্ড ছিল। কৃষ ভারতের সমালোচকদের কাছ থেকে মিশ্র পর্যালোচনা পেয়েছিলেন, তবে বক্স অফিসে প্রথম সপ্তাহে রেকর্ড সংখ্যা দিয়ে শুরু করেছিল। ছোবটি একটি ব্লকবাস্টার, কৃষ বিশ্বব্যাপী মোট ১.২ বিলিয়ন ডলার উপার্জন করে, ২০০৬ সালের দ্বিতীয় সর্বোচ্চ আয়কারী ভারতীয় চলচ্চিত্র হয়েছিল।
সেরা চলচ্চিত্র, সেরা পরিচালক, হৃতিক রোশন সেরা অভিনেতা এবং রেখা সেরা সহায়ক অভিনেত্রী সহ আটটি ফিল্মফেয়ার পুরষ্কারের জন্য কৃষ মনোনীত হয়েছিল। সেরা স্পেশাল এফেক্টস পুরস্কার সহ তিনটি পুরস্কার পায় ছবিটি। ২০০৭ সালে-এর আইফাতে ছবিটি নয়টি মনোনয়ন পেয়েছিল এবং তিনটিতে পুরস্কার আসে, যার মধ্যে একটি ছিল হৃতিক রোশন সেরা অভিনেতার পুরস্কার। এটি জাতীয় চলচ্চিত্রে সেরা স্পেশাল এফেক্টস পুরস্কার জিতেছিল। ২০১৩ সালে, সিরিজের তৃতীয় ছবি, কৃষ ৩ মুক্তি পেয়েছিল।
অভিনয়
প্রধান ভূমিকায় অভিনয় করেছেন হৃতিক রোশন, প্রিয়াঙ্কা চোপড়া, নাসিরুদ্দিন শাহ্ ও রেখা এবং অন্যান্য শিল্পীবৃন্দ।
বক্স অফিস
কৃষের উদ্বোধনী সপ্তাহে খুব ভালছিল এবং কয়েকটি স্থানে টিকিটের মূল দামের চেয়ে বহুগুণে বিক্রি হয়েছিল বলে জানা গেছে। উদ্বোধনী সপ্তাহের মোট সংগ্রহ একটি ভারতীয় রেকর্ড ₹ ৪১৬ মিলিয়ন (৬.০ মিলিয়ন মার্কিন ডলার) (২৯৭ মিলিয়ন মার্কিন ডলার (৪.৩ মিলিয়ন ডলার নেট))। ২০০৬ সালে কৃষ দ্বিতীয় সর্বোচ্চ সর্বাধিক আয়ের ছবি হয়ে ওঠে, একা ভারতে ৬৯০ মিলিয়ন ডলারেরও বেশি আয় করেছিল এবং বক্স অফিস ইন্ডিয়া তাকে "ব্লকবাস্টার" হিসাবে শ্রেণিবদ্ধ করেছিল। এটি বিদেশের বাজারেও $৪,৩২০,০০০ ডলার আয় করেছিল এবং এটি "হিট" ছবি হিসাবে ঘোষণা করা হয়েছিল। শেষমেশ বিশ্বব্যাপী মোট আয় ছিল ১.২ বিলিয়ন ডলার (মার্কিন ডলার $১৭ মিলিয়ন) কৃষ প্রকাশের এক সপ্তাহ পরে ভারতে মুক্তি পেল আরেক সুপারহিরো ছবি সুপারম্যান রিটার্নস। রাকেশ রোশন বলেছিলেন, "আমি কিছুটা সংশয়ী ছিলাম যে সুপারম্যান আমাকে আঘাত করতে পারে, তবে ভাগ্যক্রমে তা হয়নি।" আসলে কৃষ সুপারম্যান রিটার্নসের চেয়ে ভারতের বক্স অফিসে বেশি সফলতা পেয়েছিল।
সুলতানপুর, মধ্যপ্রদেশ
সুলতানপুর ভারতের মধ্য প্রদেশ রাজ্যের রায়সেন জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৬৬ মিটার (১২০০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সুলতানপুর শহরের জনসংখ্যা হল ৮৭১৬ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৫৭%। পুরুষদের মধ্যে সাক্ষরতার হার ৬৩% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে সুলতানপুর এর সাক্ষরতার হার কম।
এই শহরের জনসংখ্যার ১৮% হল ৬ বছর বা তার কম বয়সী।
সেভুর এস. রামচন্দ্রন
তিনি সেনগুন্থার কাইকোলা মুদালিয়ার (কাদম্বরায়ন গোথরাম) সম্প্রদায়ের একজন।
অঞ্জলি ভরদ্বাজ
থাম্ব|তথ্যপ্রাপ্তিতে জনগণের অধিকার নিয়ে জাতীয় প্রচারণা-এর এক সংবাদ সম্মেলনে অঞ্জলি ভরদ্বাজ অঞ্জলি ভরদ্বাজ (জন্ম ১৯৭৭) হলেন 'স্বচ্ছতা এবং দায়িত্ব' বিভাগ নিয়ে কাজ করা একজন ভারতীয় সমাজকর্মী। তিনি তথ্যপ্রাপ্তিতে জনগণের অধিকার নিয়ে জাতীয় প্রচারণা (এনসিপিআরআই) এর সহ-আহ্বায়ক এবং সতর্ক নাগরিক সংস্থার প্রতিষ্ঠাতা সদস্য। তিনি তথ্য অধিকার, লোকপাল, তথ্য ফাঁসকারীদের সুরক্ষা, অভিযোগের প্রতিকার এবং খাদ্য অধিকার সম্পর্কিত বিষয়াদি নিয়ে কাজ করেন।
প্রারম্ভিক জীবন
ভরদ্বাজ দিল্লি বিশ্ববিদ্যালয়ের লেডি শ্রী রাম কলেজ থেকে বিএ ডিগ্রি, অক্সফোর্ড বিশ্ববিদ্যালয় থেকে এমএসসি ডিগ্রি এবং দিল্লি বিশ্ববিদ্যালয়ের দিল্লি স্কুল অফ ইকোনমিক্স থেকে স্নাতকোত্তর ডিগ্রি অর্জন করেন।
কার্যক্রম
অঞ্জলি ভরদ্বাজ ১৯৯৯ সাল থেকে ভারতে তথ্য অধিকার আন্দোলনে জড়িত রয়েছেন। তিনি জবাবদিহিতা এবং স্বচ্ছতার প্রশ্নে বেশ সোচ্চার ছিলেন। তিনি তথ্যপ্রাপ্তিতে জনগণের অধিকার নিয়ে জাতীয় প্রচারণা-র (এনসিপিআরআই) সহ-আহ্বায়ক। তাঁর প্রচেষ্টার সাথে সম্পর্কিত যেসব আইন বাস্তবায়িত বা প্রণীত হয়েছে তার মধ্যে উল্লেখযোগ্য হল: তথ্য জানার অধিকার আইন, ২০০৫, হুইসেল ব্লোয়ার্স প্রোটেকশন অ্যাক্ট ২০১১, লোকপাল ও লোকায়ুক্ত আইন ২০১৩, এবং অভিযোগ নিরসন বিল।